Troizen var stedet der Aithra, Pitthevs’ datter, sov med både Athens kong Aigevs og med guden Poseidon samme natt og ble gravid med den greske mytologiske helten Thesevs som senere ble konge av Athen. Før Aigevs forlot Troizen og dro til Athen hadde han gjemt sverdet og sandalene sine under en stor steinblokk med beskjed til Aithra om at hvis hun fikk en gutt som i voksen alder klarte å løfte steinen og hente tingene under, skulle hun sende ham til Athen med dem og han ville gjenkjenne dem.